50 
Ülési jegyzőkönyvek. 
vését, vízállását, mélységi viszonyait, partalakulatait, a viz és 
talaj vegyi alkatrészeit. A talaj alkatrészei közül különösen két só 
szerepel jelentékeny mennyiségben. 100 súlyrészben 79 súlyrésszel 
a glaubersó, s 14 súlyrésszel a konyhasó. 
A Fertő vizének és talajának egyaránt magas sótartalma 
florisztikai és gazdasági szempontból is felette fontos. Ezért a 
Fertőpart halofita vagy sóstalajú növényzete Közép-Európa 
leggazdagabbika. A halofita virágos növények közül e vidéken 
64 fajt gyűjtöttek. 
Az 1856. év mutatott legerősebb bizonyítékot e tó roppant 
sótartalmáról, amikor is napról-napra várták a Fertő teljes 
kiszáradását. A tó kiszáradt talaját ameddig csak a szem el- 
látott, akkor a sókivirágzások oly mennyiségben borították, 
hogy az egész vidék hóboritotta tájképhez hasonlított és a 
csalódást még fokozták az ember lába alatt ropogó sórétegek 
és a tócsák felszínén jégtáblák gyanánt úszó sótáblák. 
Ez irodalmi és tapasztalati tény mutatja, hogy a tó feneke, 
meg a tó körüli terület, ha arról a vizet elvezetik is, sohasem 
lesz hasznavehető terület a mezőgazdaságra nézve, mert az 
csak halofita, szikes sivatag lenne akkor is. 
Előadó véleménye szerint a tó magától sohasem fog 
kiszáradni, mesterséges kiszárítását is lehetetlenségnek tartja, 
mert a tavat fenék alatti vizek táplálják, l.ecsapolásának végre- 
hajtásánál nagy akadályul áll az a tény, hogy a tó medre 
mélyebben fekszik a Duna medrénél. Hangsúlyozza, hogy hagyják 
abba a tó költséges lecsapolása kérdését, mint a gazdaságra 
nézve felette káros kísérletet, mint a mely a tó körüli mező-, 
kert-, szőlőgazdaságra nézve is katasztrofális befolyással lenne, 
mert a tó kiszáradásával a csapadékok redukálódását vonná 
maga után. 
Törvényhozás minősítse — ha kell — e vizterületet védőterü- 
letnek. Szolgáljon továbbra is e tó az eredeti mocsári életnek, 
védjük a tudomány érdekében s ne engedjük, hogy a Fertő 
páratlan eredeti jellegét — annak kiszárilásával — sivár, 
boldogtalan, szégyenletesen szegény, szikes sivatatag váll.sa fel. 
Munkájával nemcsak a Fertő bacillaria életét akarja a 
tudományos világgal megismertetni, hanem az e fajta kutatást 
a jövő nemzedék részére biztositani. 
